CONVOCATÒRIA DE CONCESSIÓ DE PERÍODES SABÀTICS PER A PROFESSORAT DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4017)
  + [Valencià](/va/acuerdo/4017)






Selector de idioma

Leer

* [Español](/es/acuerdo/4017)
* [Valencià](/va/acuerdo/4017)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE CONCESSIÓ DE PERÍODES SABÀTICS PER A PROFESSORAT DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=====================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE CONCESSIÓ DE PERÍODES SABÀTICS PER A PROFESSORAT DE LA UNIVERSITAT D'ALACANT

Data d'aprovació
:   24/01/2017

Data de publicació
:   24/01/2017

Òrgan competent
:   Vicerector d'Ordenació Acadèmica i Professorat

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=4017.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4017)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4017)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE CONCESSIÓ DE PERÍODES SABÀTICS PER A PROFESSORAT DE LA UNIVERSITAT D'ALACANT&url=https://www.boua.ua.es/va/acuerdo/4017)

**Títol:** CONVOCATÒRIA DE CONCESSIÓ DE PERÍODES SABÀTICS PER A PROFESSORAT DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Vicerector d'Ordenació Acadèmica i Professorat

**Data d'aprovació:** dimarts, 24 de gener de 2017

CONVOCATÒRIA DE CONCESSIÓ DE PERÍODES SABÀTICS PER A PROFESSORAT DE LA UNIVERSITAT D'ALACANT

Convocatòria per al Curs Acadèmic 2017-2018

D’acord amb les finalitats que la Universitat d'Alacant té encomandes en l'article segon dels Estatuts i amb el contingut de l'article 159.2, com també amb la normativa aprovada pel Consell de Govern del 20 de desembre de 2002, modificada en el Consell de Govern de 30 de gener de 2013, es convoquen períodes sabàtics en els termes següents.

1.Objecte.

Contribuir a millorar la qualitat docent i investigadora a través dels oportuns intercanvis d’idees i mètodes entre el professorat tant en l’àmbit nacional com internacional.

Aquestes llicències, per les quals el professorat d’aquesta Universitat quedarà exempt de docència per tal que puga dedicar-se a la investigació o a altres estudis complementaris, es justifiquen en la necessitat d’adaptació dels programes d’investigació a les noves exigències que demana la nostra societat, la conveniència d’introduir el professorat en el coneixement dels mètodes docents i investigadors seguits en altres àmbits, molt especialment en els països del nostre entorn, i també d’incorporar-lo a les noves tecnologies aplicables en el marc universitari.

2. Requisits de participació.

Per a participar en aquesta convocatòria s'haurà d'acreditar que es reuneixen aquests requisits en el moment que finalitze del termini de presentació de sol·licituds:

a) Haver impartit docència en la Universitat d’Alacant durant més de sis anys amb dedicació a temps complet.

b) No haver obtingut, en els cinc anys anteriors, permisos o llicències d'estudis o períodes sabàtics que sumen en conjunt un any o més.

c) No haver sigut sancionat disciplinàriament.

d) Tenir l’acceptació prèvia del centre en el qual es pretén dur a terme la tasca investigadora o d’estudis.

3. Característiques i condicions.

El nombre de períodes sabàtics concedits, i també la seua quantia dependrà de les disponibilitats pressupostàries i seran adjudicats per concurs. Els períodes sabàtics es concediran per un mínim de 6 mesos i un màxim d’un any i amb una dotació econòmica que dependrà de les disponibilitats pressupostàries, de la memòria d’activitats presentada, de la puntuació obtinguda en el barem especificat en l’article 4.1 i de les despeses justificades.

Durant el temps de vigència del període sabàtic, els professors tindran dret a percebre el 100% de les retribucions totals. Així mateix, conservaran tots els drets administratius derivats de la seua situació de servei actiu, llevat dels derivats de l’exercici de responsabilitats en òrgans de govern unipersonals.

Amb caràcter preferent, en successives convocatòries es concediran períodes sabàtics al professorat que no se n’haja beneficiat abans.

Una vegada acabada la llicència i en el termini de tres mesos, el professor elaborarà una memòria de les activitats dutes a terme, memòria que presentarà en el Vicerectorat d'Ordenació Acadèmica i Professorat.

4. Documentació i formalització de les sol·licituds.

Les sol·licituds es dirigiran al rector acompanyades de la documentació justificativa dels requisits assenyalats en el punt 2, i d’un informe del departament sobre la suplència del professor durant el període de concessió de la llicència.

Impresos:

Document 1: sol·licitud amb el vistiplau del departament i del Vicerectorat d’Investigació (apartats: 1. Dades del sol·licitant; 2. Dades del centre en el qual es pretén dur a terme la tasca investigadora o d’estudis; 3. Objectius de la llicència; 4 “Sabàtics” concedits i gaudits; 5. Informe del departament, i 6. Informe del Vicerectorat d’Investigació -aquest informe es farà una vegada presentada la instància).

Document 2: certificat, expedit pel servei de Gestió de Personal, que acredite tenir la condició de professor de la Universitat d’Alacant amb 6 anys d’antiguitat a la publicació de la convocatòria.

Document 3: Admissió en el centre en el qual es pretén dur a terme la tasca investigadora o d’estudis.

Els impresos de sol·licitud estaran a la disposició dels interessats en aquestes adreces de la Universitat d’Alacant:

a) Vicerectorat d’Ordenació Acadèmica i Professorat

b) A través d’Internet en la pàgina web del Vicerectorat d’Ordenació Acadèmica i Professorat: <http://web.ua.es/es/vr-ordaca/>

Les sol·licituds seran presentades en l’oficina principal del Registre General de la Universitat o en les oficines auxiliars, situades en les secretaries de centre i en la seu d’Alacant, o bé, per qualsevol de les formes previstes en l’art. 16 de la Llei 39/2015, de 1 d’octubre, del procediment administratiu comú de les Administracions Públiques. Les sol·licituds que es presenten a través de les oficines de correus hauran d’anar en sobre obert perquè el personal de correus puga estampar-hi el segell de dates en cada una d’elles abans de la seua certificació i dirigir-se al Campus de Sant Vicent del Raspeig, Apt. 99, E-03362 - Alacant.

Terminis de presentació de sol·licituds: el termini de presentació de sol·licituds finalitzarà el 24 de febrer de 2017.

Informació: Vicerectorat d’Ordenació Acadèmica i Professorat. Telèfon: 486767387. Ik.xgpwwc@se.tv

5. Avaluació i resolució.

El rector resoldrà la convocatòria a proposta de la Comissió d'Ordenació Acadèmica i Professorat.

La Comissió prendrà la decisió tenint en compte aquest barem:

- Fins a 3 punts per anys de servei a temps complet en la Universitat d'Alacant. La prestació de serveis a temps parcial es comptabilitzarà com a fraccions d'any, segons el tipus de dedicació.

- Fins a 2 punts per l’exercici de llocs de gestió, depenent del temps d’exercici del càrrec i el percentatge de reducció de la capacitat docent que hi tinga adscrita.

- Fins a 3 punts depenent de l'activitat investigadora, contrastable, duta a terme per l'interessat. A aquest efecte s'avaluarà la versió disponible en el Campus Virtual del currículum del sol·licitant. Així mateix, es podrà sol·licitar informe a les agències nacionals o autonòmiques encarregades d'avaluar la investigació.

- Fins a 2 punts pel programa d'activitats del sol·licitant, tenint en compte l'adequació a les necessitats docents i investigadores, presents i futures, del departament, i també la qualitat i idoneïtat per a ser desenvolupat en el centre receptor.

Amb la finalitat d'assignar els recursos disponibles, es tindrà en compte la previsió de despeses per desplaçament i allotjament.

El rector, vicerectors, secretari general , degans i directors de centre podran beneficiar-se d'un període sabàtic de 6 mesos per cada dos anys de mandat, amb un màxim d'un any. Aquests períodes sabàtics s’hauran de dur a terme en el termini de 2 anys des que cessa el càrrec. En cas de beneficiar-se d'aquests sabàtics, aquests càrrecs no computaran com a temps dedicat a les tasques de gestió per a altres sol·licituds de períodes sabàtics.

L'ocultació de dades, l’alteració o qualsevol manipulació de la informació sol·licitada serà causa de desestimació de la sol·licitud.

Termini de resolució: aquesta convocatòria es resoldrà durant el segon trimestre de l'any 2017.

6. Obligacions dels beneficiaris.

Complir el pla de treball previst en la sol·licitud.

Presentació en el Vicerectorat d’Ordenació Acadèmica i Professorat d’aquests documents justificatius:

- Memòria de les activitats dutes a terme que es presentarà en el termini de tres mesos, una vegada acabada la llicència.

- Justificació de les despeses de desplaçament mitjançant bitllets originals o, si escau, justificant de l’ús de vehicle particular.

- Justificació de les despeses d’estada mitjançant factures originals de la despesa realitzada.

- Certificat d’assistència, estès pel centre en el qual es duu a terme l’activitat o els estudis.

L’acceptació de la llicència pel beneficiari implica l’acceptació de les normes fixades en la convocatòria i el compliment dels requisits que s’hi estableixen.

La renúncia a l’ajuda econòmica vinculada al període sabàtic motivada per la seua incompatibilitat amb altres ajudes, no implicarà el no-reconeixement del període sabàtic.

L’incompliment pels perceptors de les obligacions enunciades implicarà, mentre no es resolga, la inhabilitació per a la percepció d’una altra llicència, sens perjudici de l’obligació de la devolució pertinent.

Si en el temps transcorregut entre la concessió del permís i la incorporació al centre de destinació es modifica el període de benefici de la llicència i el centre receptor, la nova informació s’ha de remetre al Vicerectorat d’Ordenació Acadèmica i Professorat, amb el vistiplau del departament i, si escau, l’informe d’admissió en el nou centre.

7. Forma de pagament.

Abans de començar la llicència es percebrà el 50% de l'ajuda concedida. Una vegada finalitzat el període de llicència i presentat l’informe oportú i els justificants de despeses d'allotjament i desplaçament en el Vicerectorat d'Ordenació Acadèmica i Professorat, es farà la liquidació definitiva de l'ajuda.

La justificació de despeses per una quantia inferior a l'ajuda concedida comportarà la reducció d'aquesta ajuda a un valor màxim equivalent a les despeses justificades, encara que això implique la devolució del total o d’una part de la quantitat rebuda inicialment. En cap cas l'ajuda podrà ser superior a la quantia econòmica concedida en la resolució de la convocatòria.

8. Denominacions.

Totes les denominacions contingudes en aquesta convocatòria d'òrgans unipersonals de govern, representació, càrrecs i membres de la comunitat universitària, i també qualsevol altra denominació que s'efectue en gènere masculí es consideraran fetes i s'utilitzaran indistintament en gènere masculí o femení, segons el sexe del titular que els ocupe o de la persona a la qual faça referència.

9. Marc legal i pressupostari.

La dotació màxima per a aquesta convocatòria és de 30.000 € i es troba consignada en el Capítol 1. L'execució d'aquesta dotació està supeditada a la disponibilitat de liquiditat de la Universitat d’Alacant.  
 La subvenció assignada a cada ajuda s'ajustarà al que es disposa en la Llei 38/2003, de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

Alacant, 24 de gener de 2017

José Penadés Martínez

Vicerector d'Ordenació Acadèmica i Professorat





[Carretera Sant Vicent del Raspeig s/n  
03515 Sant Vicent del Raspeig - Alacant  
 Tel. 77 424 1522 - Fax 18 211 2608](https://www.google.es/maps/@76.067217,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12696&trk=tyah&trkInfo=tarId%3J1250282318631%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)